Norges Informasjonsteknologiske Høgskole

Norges Informasjonsteknologiske Høgskole, forkortet NITH, var en privat høyskole i Oslo som tilbød bachelor- og mastergradsutdannelse innen informasjonsteknologi (IT). NITH var eiet av Anthon B Nilsen AS. Fra 2014 ble skolen en del av WesterdalsAftenposten, 13.jan. 2014 - Westerdals, NISS og NITH blir én superhøyskole og fortsatte under navnet Westerdals Oslo ACT.

 Bachelorstudier 
Skolen hadde, før 2014, ca. 650 studenter fordelt på hel- og deltidsstudier. Westerdals Oslo ACT tilbyr fortsatt bachelorutdanning i informasjonsteknologi med fordypning innen programmering, spillprogrammering, spilldesign, E-business, interaktivt design, digital markedsføring, 3D Grafikk og mobil apputvikling.

 Masterstudier 

NITH samarbeidet med Brunel University i London for å levere masterutdanning på et internasjonalt nivå.
Masterstudiene går over to år på hel- eller deltid og gir gradene Master of Technology eller Master of Science.

Høsten 2011 var det siste året NITH startet opp master i samarbeid med Brunel, fra og med høsten 2012 tilbød NITH egenutviklede masterutdanninger.

Høyskolen tilbyr også deltidsstudier, forkurs, matematikkurs R1 og enkeltemner.

 Historie 
NITH skiftet navn fra Den Polytekniske Høgskolen (DPH) i januar 2002. Den Polytekniske Høgskolen ble etablert i 1995 etter en sammenslåing av de to høgskolene NHI Datahøgskolen og NKI Ingeniørhøgskolen. NKI Ingeniørhøgskolen ble etablert i 1964 og har utdannet mer enn 9 000 ingeniører.  NHI Datahøgskolen oppsto som resultat av en sammenslåing av Norges Høgskole for Informasjonsteknologi (NHI) og Datahøgskolen i 1993. NITH hadde inntil 2007 utdanningstilbud også i Stavanger og Bergen. 

Høyskolen ble i 2014 slått sammen med Nordisk Institutt for Scene og Studio og Westerdals School of Communication, under navnet Westerdals – Oslo School of Art, Communication and Technology. 

 Referanser  

Kategori:Høyskoler i Oslo
Kategori:Utdanningsinstitusjoner etablert i 1995
Kategori:Utdanningsinstitusjoner etablert i 1964